钦定古今图书集成/明伦汇编/氏族典/第271卷 > 王应麟
## 钦定古今图书集成/明伦汇编/氏族典/第271卷 > 王应麟

按《宋史王应麟传》：“应麟，字伯厚，庆元府人。九岁通六
经。淳祐元年，举进士，从王埜受学，调西安主簿，差监
平江百万东仓，调浙西提举茶盐，主管帐司。部使者
郑霖异待之。丁父忧，服除，调扬州教授，添差浙西安
抚司干办公事。帝御集英殿策士，召应麟覆考，考第
既上，帝欲易第七卷寘其首，应麟读之，乃顿首曰：‘是
卷古谊若龟镜，忠肝如铁石，臣敢为得士贺’。”遂以第
七卷为首选，及唱名，乃文天祥也。迁主管三省、枢密
院架阁文字，迁国子录，进武学博士，迁太常寺主簿，
以言边事罢。未几，起通判台州。召为太常博士，擢秘
书郎，俄兼靖惠王府教授。彗星见，应诏极论执政、侍
从、台谏之罪，积私财、行公田之害。又言：“应天变莫先
回人心，回人心莫先受直言，箝天下之口，沮直臣之
气，如应天何？”迁著作佐郎。度宗即位，摄礼部郎官兼
直学士院。马廷鸾知贡举，诏应麟兼权直，俄兼崇政
殿说书，迁著作郎，守军器少监，迁将作监兼侍立修
注官。升权直学士院，迁秘书少监兼侍讲，迁起居舍
人兼权中书舍人，以秘阁修撰主管崇禧观。久之，起
知徽州，召为秘书监、权中书舍人兼国史编修、实录
检讨兼侍讲，迁起居郎兼权吏部侍郎，以母忧去。贾
似道溃师江上，授中书舍人兼直学士院，进兼同修
国史、实录院同修撰兼侍读，迁礼部侍郎兼中书舍
人，寻转尚书兼给事中。东归后二十年卒。所著有《深
宁集》《玉堂类、槁》《掖垣类》《槁诗考》、“《诗地理考》《汉艺文志
考证》《通鉴地理考》《通鉴地理通释》《通鉴答问》《困学纪

制考》《六经天文编》《小学讽咏》。”